Nissan LEAF e+ er i mine øjne også en oplagt konkurrent: Startpris 262.000 kr., 214 hk, 0-100 på 6,9 sek. bagagerum på op til 435 L, og så har den one pedal drive. Noget som hverken Cupra el. ID.3 kan leveres med. Sidst jeg prøvede en MG ZS, var der heller ikke one pedal drive i den. LEAF er også en del større på de ydre mål. I forhold til ChaDeMo hurtigladning har jeg som LEAF-ejer i 2 ½ år ikke haft problemer med dette. Danmark er fortsat fint dækket med ChaDeMo, når jeg jeg har haft brug for det på Sjælland, Sydhavsøerne, Fyn og det midtjyske. Faktisk her Clever/E.on for nylig sat en 150 kW lader op på Farø, hvor der også er et ChaDeMo-udtag. Med e+ Tekna kan man hurtiglade med op til 100 kW, og det er jo ikke så langt fra, hvad fx ID.3 og MG4 kan præstere